અડવેંચર સ્પોર્ટ્સ અને ખાસ કરીને પેરાગ્લાઈડિંગના શોખીન હોવ તો હિમાચલપ્રદેશના બીર-બિલિંગની મુલાકાત લો. અહીં જવાનો બેસ્ટ સમય માર્ચથી મેનો છે. બરફાચ્છાદિત હિમાલયના પહાડો અને નીચે ચાના બગીચાના ઉપરથી પેરાગ્લાઈડિંગ કરતી વખતે આ વિસ્તારની ખૂબસુરતીને નિહાળી શકાય છે. જો તમને પેરાગ્લાઈડિંગ શીખવાનો શોખ હોય તો તમે અહીં એક અઠવાડિયાનો બિગીનર્સ કોર્સ પણ કરી શકો છો. પેરાગ્લાઈડિંગ ઉપરાંત અહીંના મઠો અને મેડિટેશન સેંટર્સની પણ મુલાકાત લેવા જેવી છે.